**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2022-06-09 Nr. TAR1-113

Klaipėda

Posėdis įvyko 2022-06-09.

Posėdžio pirmininkas Jaroslav Dvorak.

Posėdžio sekretorė Jurgita Šekštėnienė.

Dalyvauja: Jurgita Drąsutytė, Renaldas Kulikauskas, Deividas Petrolevičius, Saulius Liekis, Arūnas Andziulis, Tomas Meškinis, Ginta Stončiuvienė, Laima Juknienė, Vidmantas Plečkaitis, Vaida Raugelė, Agnė Zabrynaitė.

Svečiai: Liudvika Kuzminciūtė

DARBOTVARKĖ:

1. Dėl Klaipėdos m. tarybos sprendimų projektų aktualiais NVO klausimais peržiūra.
2. Dėl pirmojo pusmečio NVO tarybos veiklos rezultatų.
3. Kiti klausimai.

1. SVARSTYTA. Klaipėdos m. tarybos sprendimų projektų aktualiais NVO klausimais peržiūra.

Pirmininkas informavo Nevyriausybinių organizacijų taryba - (toliau NVO), kad yra gautas aiškinamasis raštas dėl Klaipėdos misto savivaldybės tarybos 2014 m. liepos 31 d. sprendimo Nr. T2-156 „Dėl Klaipėdos miesto nevyriausybinių organizacijų tarybos nuostatų patvirtinimo“ pakeitimo. Pirmininko pavaduotojas D. Petrolevičius pristatė šiuos tvarkos aprašo pakeitimus. V. Plečkaitis nesutinka, kad rinkimai pirmininko ir pirmininko pavaduotojo pagal naują tvarkos aprašo 12 punktą vyktų slaptu balsavimu, motyvuodamas tuo, kad šiais laikais nebėra ką slėpti, viskas turi būti demokratiška. A. Andžiulis ir V. Raugelė pritarė šiam siūlymui. Jų nuomone NVO taryba pati gali priimti sprendimą kokiu būdu vyks balsavimas slaptu ar atviru. R. Kulikauskas išsako savo nuomonę, jog čia yra Lietuvos Respublikos Nevyriausybinių organizacijų plėtros įstatymas ir taip lengvai niekas jo nepakeis, norint pakeisti reikia rašyti siūlymą į Seimo komitetus tam kad būtų pritarta šiam siūlymui ir tik tada bus priimtas įstatymas pagal tvarką, o šiuo atveju tik siūlymas Klaipėdos miesto tarybai. A. Zablockytė negalėdama dalyvauti posėdyje, savo nuomonė išsakė el. paštu. Vyko diskusija.

Pirmininkas pasiūlė aptarti dar vieną projektą kurį svarstys Taryba „Dėl Klaipėdos miesto atvirųjų jaunimo centrų ir atvirųjų jaunimo erdvių veiklos kokybės užtikrinimo tvarkos aprašo patvirtinimo“.  Vyko diskusija.

A. Andžiulis pateikė 2 pasiūlymus: 1. pakeisti gatvės pavadinimą vietoj Mogiliovo g. į Donato Švitros, kuris buvo mokslininkas, Klaipėdos universiteto įkūrėjas, pirmasis rektorius, habilituotas matematikos mokslų daktaras, profesorius, politikas, kuris parengė 9 mokslo daktarus, iš kurių 5 dirba Klaipėdos universitete. Profesorius paskelbė daugiau nei 150 mokslinių darbų, tarp jų 2 monografijos, 7 vadovėliai. Arba Stasio Vaitiekūno, kuris buvo geografas, Klaipėdos universiteto rektorius, akademikas, pedagogas, politinis bei visuomenės veikėjas, 2007 m. suteiktas ordino „Už nuopelnus Lietuvai“ Riterio kryžius, 2015 m. – Gabrielės Petkevičaitės-Bitės atminimo medalis už parlamentarizmo tradicijų puoselėjimą ir skleidimą. Jo nuomone šie žmonės tikrai verti būti pagerbti Klaipėdos mieste už savo veiklas, darbus. 2. Dėl elektrinių paspirtukų pritaikymo važinėti tam skirtuose keliuose (vietose). Šiuo metu nėra tinkamai pritaikyti dviračių takai el. paspirtukams, dažnai įvyksta nelaimingi atsitikimai ne tik dėl didelio greičio ar nesilaikant saugumo taisyklių, bet ir dėl kelių (šaligatvių) nepritaikymo, nesutvarkymo, per aukšti šaligatvių borteliai sunku nuvažiuoti, keliuose pilna duobių ir t.t. todėl siūlo įtraukti į tvarkos aprašą „Dėl Klaipėdos miesto savivaldybės tarybos 2022 m. vasario 22 d. sprendimo Nr. T2-33 „Dėl finansavimo lėšų, skirtų Klaipėdos miesto savivaldybės vietinės reikšmės keliams ir gatvėms, dviračių ir pėsčiųjų takams, daugiabučių namų kiemų vidaus keliams (gatvėms) ir jų automobilių stovėjimo aikštelėms įrengti, tiesti, rekonstruoti, taisyti (remontuoti), naudojimo ir skirstymo, objektų eiliškumo nustatymo tvarkos aprašo patvirtinimo“ pakeitimo T1-149, T1-150, papildyti 9 punktą ir 18 punktą, pridedant elektrinis paspirtukas, bei visuose kituose susijusiuose dokumentuose. Siūlo rengėjui Statybos ir infrastruktūros plėtros skyriui atkreipti dėmesį į šį siūlymą. Vyko diskusija.

NUTARTA:

1. Pritarta su pastaba. Siūlo 12 punkte išbraukti žodžius „slaptu balsavimu“. Pritarė 10 (vienas balsas gautas el. paštu), susilaikė 2, nepritarė 1.
2. Pritarta siūlymui teikti dvi kandidatūras D. Švitros ir S. Vaitiekūno dėl Mogiliovo gatvės pakeitimo Žymių žmonių, istorinių datų, įvykių įamžinimo ir gatvių pavadinimų suteikimo komisijai.
3. Pritarta siūlyti Statybos ir infrastruktūros plėtros skyriui dėl tvarkos aprašo papildymo pridedant elektrinis paspirtukas tvarkos apraše bei visuose kituose susijusiuose dokumentuose.

2. SVARSTYTA. Pirmojo pusmečio NVO tarybos veiklos rezultatų aptarimas.

Pirmininkas pristatė veiklos rezultatų lentelė. (Priedas 1). Vyko diskusija.

NUTARTA.

1. Informacija išklausyta.

3. SVARSTYTA. Kiti klausimai.

Pirmininkas pasidomėjo ar D. Petrolevičius žino kokia situacija yra su Klaipėdos miesto savanorių apdovanojimams skirtomis lėšomis, nes kaip tik šį mėnesį Klaipėdos miesto savivaldybės taryba svarstys biudžeto pakeitimo klausimą. Per didelį darbų krūvį, buvo pamirštas ir neparašytas raštas Savivaldybės administracijai dėl lėšų savanorių apdovanojimams skyrimo. Buvo prašoma suma 6000.00 Eur.

Vyko diskusija. V. Raugelė pasiūlė teikti siūlymą NVO tarybos vardu įtraukti prie Strateginio veiklos plano prašomą sumą 6000,00 Eur., kaip naują priemonę skirta Klaipėdos miesto Savanorių apdovanojimams, protokoliniu siūlymu TAR1-67.

Pirmininkas pasiūlė kitą kartą susitikti rugsėjo mėnesį.

NUTARTA.

1. Prašome Klaipėdos m. savivaldybės administracijos direktorių, Strateginio planavimo ir Finansų skyriams papildomai numatyti lėšas 2022 m. Klaipėdos miesto Savanorių apdovanojimams - 6000,00 Eur., NVO taryba prašo šį siūlymą įtraukti į Strateginio veiklos plano sprendimo projektus Nr.T2-36 „Dėl Klaipėdos m. savivaldybės 2022-2024 m. strateginio veiklos plano patvirtinimo“ pakeitimo ir Nr. T2-32 „Dėl Klaipėdos m. savivaldybės 2022 m. biudžeto patvirtinimo“ pakeitimo.
2. Kitas posėdis vyks 2022 m. rugsėjo mėnesį.

Posėdžio pirmininkas Jaroslav Dvorak

Posėdžio sekretorė Jurgita Šekštėnienė